പണം തട്ടിയ കേസിലെ പ്രതി പിടിയില് എഴുകോണ്: കരിമ്ബിന് ജ്യൂസ് കച്ചവടക്കരനെ ഭീഷണിപ്പെടുത്തി പണം തട്ടിയ കേസിലെ പ്രതിയെ എഴുകോണ് പൊലീസ് പിടികൂടി. എഴുകോണ്, കുണ്ടറ പൊലീസ് സ്റ്റേഷനുകളില് മോഷണം , കഞ്ചാവ് കടത്ത് , കൊലപാതക ശ്രമം, എന്നീ നിരവധി കേസുകളിലെ പ്രതിയായ നെടുമ്ബായികുളം ചരുവിള പടിഞ്ഞാറ്റതില് വൈശാഖ് 33 ആണ് പൊലീസ് പിടിയിലായത്. 5ന് പൊതുപ്രവര്ത്തനായ നെടുമ്ബായികുളം ചെട്ടിയാരഴികത്ത് വീട്ടില് ഷംസുദീനെ ദേഹോപദ്രവം ഏല്പ്പിക്കുകയും ചീരങ്കാവ് ജംഗ്ഷനില് കരിമ്ബിന് ജ്യൂസ് കച്ചവടം നടത്തിവന്ന അമീര്സിദ്ധിക്കിനെ ഭീഷണിപ്പെടുത്തി പണം തട്ടിയ കേസുകളിലാണ് അറസ്റ്റ്. എഴുകോണ് ഐ.എസ്.എച്ച്.ഒ ടി.എസ്. ശിവപ്രകാശിന്റെ നേതൃത്വത്തില് എസ്. ഐമാരായ എ.അനീസ്, ആര്. ജയചന്ദ്രന്, കെ. ഉണ്ണികൃഷ്ണ പിള്ള, ജയപ്രകാശ്, എ.എസ്.ഐ സന്ജീവ് , എസ്.പി. ഒ ശ്രീജേഷ്, ശിവകുമാര് എന്നിവര് ചേര്ന്ന് പ്രതിയെ അറസ്റ്റ് ചെയ്തത്. പ്രതിയെ കോടതിയില് റിമാന്ഡ് ചെയ്തു.